CELEX: 62012CN0480
Language: sk
Date: 2012-10-25 00:00:00
Title: Vec C-480/12: Návrh na začatie prejudiciálneho konania, ktorý podal Hoge Raad der Nederlanden (Holandsko) 25. októbra 2012 — Minister van Financiën/X BV

26.1.2013   
            
            
               SK
            
            
               Úradný vestník Európskej únie
            
            
               C 26/22
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 25. októbra 2012 — Minister van Financiën/X BV
   (Vec C-480/12)
   2013/C 26/41
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastníci konania pred vnútroštátnym súdom
   
   
      Navrhovateľ kasačného opravného prostriedku: Minister van Financiën
   
      Odporkyňa v konaní o kasačnom opravnom prostriedku: X BV
   
      Prejudiciálne otázky
   
   
               1.
            
            
               
                           a)
                        
                        
                           Majú sa články 203 a 204 Colného kódexu (1) v spojení s článkom 859 [predovšetkým bodom 2 písm. c)] vykonávacieho nariadenia k Colnému kódexu vykladať tak, že (číre) prekročenie lehoty na odoslanie stanovenej podľa článku 356 ods. 1 vykonávacích predpisov (2) k Colnému kódexu nevedie ku vzniku colného dlhu z dôvodu odňatia spod colného dohľadu v zmysle článku 203 Colného kódexu, ale k colnému dlhu podľa článku 204 Colného kódexu?
                        
                     
                           b)
                        
                        
                           Je pre kladnú odpoveď na otázku 1. a) potrebné, aby dotknuté osoby poskytli colným orgánom informácie o dôvodoch prekročenia uvedenej lehoty, alebo aby im prinajmenšom vysvetlili, kde sa tovar nachádzal v čase medzi koncom lehoty, ktorá bola stanovená podľa článku 356 [vykonávacieho nariadenia k Colnému kódexu], a okamihom skutočného predloženia colnému úradu určenia?
                        
                     
         
               2.
            
            
               Má sa šiesta smernica (3), predovšetkým jej článok 7, vykladať tak, že daň z pridanej hodnoty je splatná, ak colný dlh vznikne výlučne podľa článku 204 Colného kódexu?
            
         
      (1)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1; Mim. vyd. 02/004, s. 307).
   
      (2)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Ú. v. ES L 253, s. 1; Mim. vyd. 02/006, s. 3).
   
      (3)  Šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23).